Միխայիլ Վերգեենկո

**Միխայիլ Նիկիֆորովիչ Վերգեենկո** (, ), բելառուս խորհրդային ֆուտբոլիստ, դարպասապահ, հետագայում՝ ֆուտբոլային մարզիչ և մարզական գործակալ, Բելառուսական ԽՍՀ վաստակավոր մարզիչ (1989)։

## Կարիերա
Միխայիլ Վերգեենկոն ֆուտբոլ սկսել է խաղալ Գոմել քաղաքում, եղել է տեղի «Սպարտակի» շրջանավարտ, 1968 թվականին տեղափոխվեց Մինսկի «Դինամո»։  Նա իր նորամուտը ԽՍՀՄ բարձրագույն լիգայում նշել է 1971 թվականի մրցաշրջանում։ 13 տարի նա պաշտպանել է «Դինամոյի» դարպասը և եղել նրա ավագը։

1982 թվականին նա դարձել է Խորհրդային Միության չեմպիոն։ Նույն մրցաշրջանում դարպասապահը դարձել է գոլի հեղինակ. հուլիսի 17-ին նա իրացրել է 11 մետրանոցը «Բաքվի» «Նեֆթչիի» հետ տնային խաղում։ 1983 թվականի ԽՍՀՄ ֆուտբոլի առաջնությունում Միխայիլ Վերգեենկոն խաղացել է ընդամենը չորս հանդիպում, նա մրցաշրջանի վերջում  բաց է թողել հինգ գոլ։

ԽՍՀՄ բարձրագույն առաջնությունում նա անցկացրել է տասը մրցաշրջան՝ 172 հանդիպում, բաց է թողել 200 գոլ և խփել 1 գոլ։

## ԽՍՀՄ երիտասարդական հավաքական
Չորս տարի Միխայիլ Վերգեենկոն խաղացել է ԽՍՀՄ երիտասարդական հավաքականում, որի կազմում 1972 թվականին դարձել է Եվրոպայի ֆուտբոլի երիտասարդական առաջնության  արծաթե մեդալակիր։

Բելառուսի ԽՍՀ ազգային հավաքականի կազմում 1979 թվականին մասնակցել է ԽՍՀՄ ժողովուրդների ամառային սպարտակիադային։

## Մարզչական կարիերա
Միխայիլ Վերգեենկոն 1984 թվականին դարձել է Մինսկի «Դինամոյի» գլխավոր մարզիչ Վենիամին Արզամասցևի օգնականը, ապա Իվան Սավոստիկովի աշխատակազմում նա գլխավորել է թիմը։ Էդուարդ Մալոֆեևի թիմ վերադառնալուց հետո Վերգեենկոն կրկին դարձել է երկրորդ մարզիչը։ 1991 թվականի ամռանը Մալոֆեևը առողջական պատճառներով հեռացել է «Դինամոյից», գլխավոր մարզիչ դարձել է Միխայիլ Վերգեենկոն։

1992 թվականին, արդեն անկախ Բելառուսում, Վերգեենկոն գլխավորել «Դինամոն» մինչև 1992 թվականը։ Միևնույն ժամանակ նա աշխատել է Բելառուսի ֆուտբոլի ազգային հավաքականում։ Նա և՜ ակումբից, և՛ հաավաքականից հեռացել է 1994 թվականի հունիսին, չնայած այն հանգամանքին, որ Մինսկի թիմը եղել է առաջատար առաջնությունում։ 1990-ականների վերջին Միխայիլ Վերգեենկոն աշխատել է Մինսկի «Դինամոյում»՝ զբաղեցնելով գլխավոր տնօրենի պաշտոնը։ 1997-1999 թվականներին կրկին եղել է Բելառուսի հավաքականի գլխավոր մարզիչը։

Մինչև 2011 թվականի ապրիլի վերջը Վերգեենկոն եղել է Բելառուսի ֆուտբոլի ֆեդերացիայի նախագահի տեղակալը, սակայն այն բանից հետո, երբ ֆեդերացիան գլխավորել է Սերգեյ Ռումասը, Միխայիլ Վերգեենկոն չի ընտրվել նոր աշխատակազմում։

Միխայիլ Վերգեենկոն մահացել է 2024 թվականի հուլիսի 16-ին, Մինսկում։

## Ձեռքբերումներ
### Որպես խաղացող
* ԽՍՀՄ չեմպիոն՝ 1982 թ․
* Եվրոպայի երիտասարդական առաջնության արծաթե մեդալակիր՝ 1972 թ․
### Որպես մարզիչ
Բելառուսի ֆուտբոլի առաջնության չեմպիոն (2)

## Քաղաքական հայացքներ
Նա ստորագրել է բաց նամակ երկրի մարզական գործիչների կողմից, որոնք աջակցել են Բելառուսի կառավարությանը 2020 թվականին ժողովրդական բողոքի ճնշումից հետո։

## Ընտանիք
Նրա որդին՝ Ալեքսեյ Վերգեենկոն, ֆուտբոլային մարզիչ է, որը գլխավորել է Բելառուսի ֆուտբոլի երիտասարդական հավաքականը։

## Ծանոթագրություններ

## Արտաքին հղումներ
* Профиль на сайте «Сборная Беларуси по футболу» 
*Mikhail Vergeyenko
*Умер легендарный вратарь чемпионского минского «Динамо»-82 Михаил Вергеенко

 
Կատեգորիա:Բելառուս ֆուտբոլիստներ
Կատեգորիա:Դինամո Մինսկի ֆուտբոլիստներ
Կատեգորիա:Խորհրդային ֆուտբոլային մարզիչներ
Կատեգորիա:Խորհրդային ֆուտբոլիստներ
Կատեգորիա:Սպորտի ղեկավարներ և կառավարիչներ
Կատեգորիա:Ֆուտբոլի դարպասապահներ